En 30 kg stor specialsten er formentlig en af mindst tre store sten og betonblokke, der tidligt i morgen blev kastet ned fra en bro over den fynske motorvej. Den specielle sten kan muligvis føre politiet på sporet af den eller de gerningsmænd, der blev skyld i et dødsfald.

En betonklods ramte ca. kl. 4:00 en bil med udenlandsk familie på vej til Jylland. Den ene forælder i bilen blev dræbt, mens den anden blev alvorligt skadet. Familiens barn slap med skrammer. Ulykken skete på strækningen mellem afkørsel Blommenslyst og afkørsel Vissenbjerg.

Den specielle sten ramte ikke umiddelbart den udenlandske families bil. Men politiet mener, at den blev kastet ud fra broen i forbindelse med, at den forulykkede bil blev ramt.